text: Godt 28.000 elever deltager fredag i Skolernes Skakdag
  06 februar 2015 kl. 08.02
  Dagen er hjernegymnastikkens svar på Skolernes Motionsdag. Alle kan være med uanset alder, køn og kendskab til skakspillet.
  Fredag før vinterferien er blevet Skolernes Skakdag, hvor børn fordelt på 226 skoler landet over dyster i hjernegymnastik.
  Dagen byder på læring på tværs af klassetrin, hvor eleverne øver sig i at holde fokus, koncentration og tænke fremad under mottoet
  "Det skal være sjovere at blive klogere!"
  Traditionen med Skolernes Skakdag begyndte i Sønderjylland for fem år siden. Her deltog 1365 børn og unge. Året efter deltog godt 7000 børn. Og siden er det bare gået stærkt, og i år deltager præcist 28.465 skoleelever fra hele Danmark.
  De 226 skoler, der deltager på Skolernes Skakdag, får adgang til årets Landsfinale fredag den 20. marts i Lalandia.
  Udover titlen som Årets Skakskole 2015 er der præmier for 50.000 kr. Og en pokal bygget af LEGO klodser på højkant.
  Læs meget mere om Skolernes Skakdag her
  